CELEX: 62011CN0301
Language: da
Date: 2011-06-16 00:00:00
Title: Sag C-301/11: Sag anlagt den 16. juni 2011 — Europa-Kommissionen mod Kongeriget Nederlandene

27.8.2011   
            
            
               DA
            
            
               Den Europæiske Unions Tidende
            
            
               C 252/20
            
         Sag anlagt den 16. juni 2011 — Europa-Kommissionen mod Kongeriget Nederlandene
   (Sag C-301/11)
   2011/C 252/38
   Processprog: nederlandsk
   
      Parter
   
   
      Sagsøger: Europa-Kommissionen (ved R. Lyal og W. Roels, som befuldmægtigede)
   
      Sagsøgt: Kongeriget Nederlandene
   
      Sagsøgerens påstande
   
   
               —
            
            
               Det fastslås, at Kongeriget Nederlandene har tilsidesat sine forpligtelser i henhold til traktaten om Den Europæiske Unions funktionsmåde, herunder navnlig artikel 49, idet det har udstedt og opretholdt artikel 3.60 og artikel 3.61 i Wet inkomstenbelasting af 2001 (den nederlandske lov om indkomstskat) såvel som artikel 15c og artikel 15d i Wet Vennootschapsbelasting af 1969 (den nederlandske selskabsskattelov), i sin nuværende affattelse.
            
         
               —
            
            
               Kongeriget Nederlandene tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Ifølge Kommissionen udgør beskatning af ikke realiserede avancer på værdipapirer, i tilfælde af flytning af en virksomhed eller en del af en virksomhed til en anden medlemsstat eller overflytning af en virksomheds hovedkontor eller dens faste driftssted til en anden medlemsstat, en hindring for etableringsfriheden, som er uforenelig med artikel 49 TEUF.